**Քերոլայն Քենեդի** (անգլ.՝ Caroline Bouvier Kennedy, նոյեմբերի 27, 1957(1957-11-27), Նյու Յորք շրջան, Նյու Յորք), ամերիկացի գրող, քաղաքական գործիչ և փաստաբան։ Ջոն և Ժաքլին Քենեդիների դուստրը։

Կենսագրություն
--------------

Քերոլայնը հոր հետ Honey Fitz զբոսանավի վրա, 1963 թվականի օգոստոսի 25-ին
Ծնվել է 1957 թվականին Նյու Յորքում։ Իր անունը նա ստացել է իր հորաքրոջ՝ Քերոլայն լի Բուվիեի պատվին։ Լինելով ԱՄՆ նախագահի դուստրը՝ 1961 թվականի փետրվարից ընտանիքի հետ ապրել Է Սպիտակ տանը։ 1963 թվականի նոյեմբերին, երբ նրա հայրը գնդակահարվեց Դալասում, աղջիկը ընդամենը վեց տարեկան էր։ Ողբերգական իրադարձությունից հետո նրա ընտանիքը հաստատվել է Մանհեթենի Վերին Իսթ Սայդ թաղամասում։ Քենեդին ավարտել է Հարվարդի համալսարանին կից Ռեդքլիֆ քոլեջը և շուտով աշխատանքի է ընդունվել Մետրոպոլիտեն թանգարանում։ 1988 թվականին Կոլումբիայի համալսարանը նրան շնորհվել է իրավաբանական գիտությունների դոկտորի աստիճան։

Քերոլայնը հոր՝ Ջոն Քենեդիի հետ 1963 թվականի օգոստոսին
Հարվարդում ուսանելու տարիներին Քենեդին զբաղվել է լուսանկարչությամբ և նույնիսկ 1976 թվականի Ինսբրուկի օլիմպիական խաղերում աշխատել է որպես ֆոտոթղթակցի օգնական։ Սակայն Քենե0դիի հիմնական գործունեությունը կապված է իրավագիտության, քաղաքականության և բարեգործության հետ։ 1989 թվականին Քենեդին ընտանիքի մյուս անդամների հետ միասին հանդես է եկել որպես «Խիզախության պրոֆիլ» մրցանակի կազմակերպիչ (անգլ.՝ Profile in Courage Award)։ 2002-2004 թվականներին աշխատել է Նյու Յորքում, որպես կրթության դեպարտամենտի ռազմավարական գործընկերության վարչության տնօրեն։ Ներկայումս զբաղեցնում է նաև Ջոն Քենեդիի գրադարանի նախագահի աթոռը։ Քենեդին Էլեն Ալդերմանի հետ միասին քաղաքացիական ազատությունների թեմայով երկու գրքի հեղինակ է դարձել։

2008 թվականին Քենեդին պաշտպանել է Բարաք Օբամայի թեկնածությունը նախագահական ընտրություններում և ակտիվորեն մասնակցել նրա նախընտրական քարոզարշավին։

Քենեդին 2014 թվականի հոկտեմբերին
2013 թվականի ամռանը նշանակվել է Ճապոնիայում ԱՄՆ դեսպան։ Այս նշանակումը քննադատության է արժանացել ԱՄՆ նախագահի թեկնածու Դոնալդ Թրամփի կողմից, որը 2015 թվականի օգոստոսին հայտարարել էր, որ Քենեդին այդ պաշտոնը ստացել է միայն իր կապերի շնորհիվ։

Անձնական կյանք
--------------

Նրա կրտսեր եղբայրը՝ Ջոնը, մահացել է 1999 թվականին։ Նրա մյուս եղբայրը՝ Պատրիկը, մահացել է 1963 թվականի օգոստոսի 9-ին վաղաժամ ծնվելուց ընդամենը երկու օր անց։ 1986 թվականին Քերոլայնը ամուսնացել է Էդվին Շլոսբերգի հետ։ Զույգը երեք երեխա ունի։

Տես նաև
-------

Քենեդիների ընտանիքը

Ծանոթագրություններ
------------------

1. 1 2  Internet Movie Database — 1990.
2. 1 2 3 4 5 6 7  *Lundy D. R.* The Peerage
3. 1 2  *Pas L. v.* Genealogics — 2003.
4. 1 2 3 4 5  Kindred Britain
5. ↑  "Caroline Kennedy, President" (in անգլերեն). Արխիվացված է the original 2011 թ․ ապրիլի 29-ին. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "Кэролайн Кеннеди выбыла из борьбы за место в Сенате США" (in ռուսերեն). Lenta.ru. 22.01.2009.
7. ↑  "Trump Attacks Caroline Kennedy, US Ambassador And Daughter Of JFK In First Speech Since GOP Debates". International Business Times. Retrieved 2016 թ․ փետրվարի 24.
8. ↑  "Donald Trump Says Caroline Kennedy 'Doesn't Even Know She's Alive'". Inside Edition. Retrieved 2016 թ․ փետրվարի 24.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (անգլ.) |
|  |
| Թեմատիկ կայքեր | Discogs · Internet Movie Database · MusicBrainz · The Peerage · WikiTree · WeRelate · Rodovid · Rodovid |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 99015540 · BNF: 12314124d · CiNii: DA1344527X · CONOR: 67413859 · GND: 129056030 · GTAA: 115843 · ISNI: 0000000081867511 · LCCN: n87901127 · LNB: 000135964 · NDL: 001174471 · NKC: jn19990004268 · NLP: a0000002645626 · NTA: 08799206X · NUKAT: n2012267127 · PTBNP: 1390259 · SUDOC: 032034091 · VIAF: 117604913 · WorldCat VIAF: 117604913 |

 |

 |